cyanic-selkie/wikianc huggingface dataset:
दि ब्लू मार्बल
ब्लैक मार्बल 2012
दिसंबर 2012 में 5 तारीख के नासा एगो अउरी फोटो रिलीज कइलस जौना के ब्लैक मार्बल (काली गोली) कहल गइल। ई फोटो रात में लिहल गइल डेटा से बनावल गइल रहे जेवना में ऊ सगरी मनुष्य के बनावल चीज देखात बाटे जौना के रोशनी आकाश में से पकड़ में आ सकत बाटे। इहो फोटो खातिर डेटा सुओमी उपग्रह से लिहल गइल रहे। एकरा खातिर सुओमी 312 चक्कर में 2.5 टेराबाईट डेटा इकठ्ठा कइलस। नासा कि अनुसार एह फोटो के बनावत घरी सगरी डिम लाइट आ, जंगल के आग, गैस लपट, अरोरा, आ परावर्तित चाँदनी के फिल्टर की इस्तेमाल से हटा के एकरा के खाली शहर की रोशनी पर जोर देवे वाली फोटो बनावल गइल।
ब्लू मार्बल 2015
21 जुलाई, 2015 के नासा एगो नया फोटो रिलीज कइलस जौन यू एस डीप स्पेस क्लाइमेट ओब्सर्वेटरी से लिहल गइल फोटो रहल आ एह ओब्सर्वेटरी के लांच फरवरी 2015 में भइल रहे। ई फोटो 6 जुलाई 2015 के खींचल गइल। ई पच्चीमी गोलार्ध के फोटो बाटे जौना में सेंटर में मध्य अमेरिका देखात बाटे, बाकी ज्यादातर दक्खिन अमेरिका की ऊपर बादर बाटे। फोटो की ऊपरी किनारा पर ग्रीनलैंड के साफ देखल जा सकत बाटे।
जुरा परबत
जुरा परबत (Jura Mountains; ) पच्छिमी आल्प्स के उत्तर में मौजूद एगो परबत श्रेणी बाटे। ई फ्रांस आ स्विट्जरलैंड के सीमा बनावे ला आ प्राकृतिक रूप से देखल जाय त राइन आ रोन नदी के बेसिन के सीमा बनावे ला।
चीकू
चीकू एगो पहाड़ी इलाका क फल हवे जेवन चीकू की फेड़ा पर फरेला। भारत में ई हिमाचल प्रदेश आ उत्तराखण्ड में ख़ूब उगावल जाला।
अशोकनगर (कल्याणगढ़)
अशोकनगर (Ashoknagar, North 24 Parganas) भारत के पच्छिम बंगाल राज्य में एक ठो शहर बा।
मैथिली
मैथिली उत्तरी बिहार आ नेपालके तराई प्रदेश मे बोलल जाए वाली एगो भाषा बा। आजुकाल्ह मैथिली भाषा देवनागरी में लिखल जात बा, बाकी पहिले ई तिरहुता लिपि में लिखल जात रहे।
बीदसर
बीदसर राजस्थान में सीकर जिले के लक्ष्मणगढ़ तहसील क एक ठो गाँव बा। ई गाँव लक्ष्मणगढ़ से 21 किलोमीटर पूरुब में आ नवलगढ़ से 6 किलोमीटर के दूरी पर पड़े ला। बीदसर सटल गाँव में बिड़ोदी, बीदासर, मिर्जवास, दुंदलोद, आ नवलगढ़ बाड़ें। 2011 की जनगणना के अनुसार बीदसर के कुल जनसंख्या 2546 रहल।
बीदसर बीदासर पंचायत के अंतर्गत आता है| नेता का शीर्षक सरपंच होता है| इस गाँव में 16 वार्ड हैं|
अर्थव्यवस्था
लगभग 1500 लोग, जे कुल आबादी के लगभग 80% बा, खेती में लागल बा| गाँव खेती पर निर्भर हवे| मानसून के बरखा आज भी खेती के आधार बा| सिंचनी खातिर इनार के उपयोग भी होला|
सोनिया गांधी
सोनिया गांधी (9 दिसंबर 1946) एगो भारतीय राजनीतिक नेता बाड़ी। सोनिया गांधी के जनम इटली में भइल आ ई 1998 से वर्तमान ले भारतीय राष्ट्रीय कांग्रेस के अध्यक्ष बाड़ी। गांधी, भारत के भूतपूर्व परधानमंत्री राजीव गांधी के बिधवा हई।
1991 में राजीव गांधी के हत्या के बाद कांग्रेस के लोग इनका के राजनीति में आवे के अनुरोध कइल जेकरा के ई ओह समय ना मनली। अंत में 1997 में राजनीति में आवे खाती तइयार भ गइली; 1998 में ई कांग्रेस के अध्यक्ष चुन लिहल गइली।
साल 2004 से, लोकसभा में सत्ता में रहल यूनाइटेड प्रोग्रेसिव एलायंस (यूपीए), के अध्यक्ष रहली। जब इनका के सितंबर 2010 में चउथी बेर चुनल गइल, कांग्रेस के 125-साल के इतिहास में सभसे ढेर समय ले रहे वाली अध्यक्ष बन गइली। इनके बिदेस में जनमल होखे के मुद्दा पर बहुत बिबाद भइल।
इटली के बिजनेसमैन, ओट्टावियो क्वात्रोची के साथे इनके दोस्ती के ऊपर भी बिबाद रहल बा, क्वात्रोची बोफोर्स खरीद के बिचौलिया के भूमिका में रहलें। सोनिया गांधी, कांग्रेस के पाँचवी अइसन अध्यक्ष हई जे बिदेस में पैदा भइल होखे, हालाँकि आजादी के बाद ऊ अइसन पहिली बेकति बाड़ी। साल 2010 में फ़ोर्ब्स के सभसे ताकतवर महिला सभ के लिस्ट में गांधी 9वाँ अस्थान पर रहली।
सारागढ़ी के लड़ाई
सारागढ़ी के लड़ाई (सारागढ़ी का युद्ध) ब्रिटिश इंडियन आर्मी आ अफगानिस्तान के अफ़रीदी आ औरकज़ई कबीला के आक्रमणकारी सेना बीच में लड़ल गइल एगो इतिहास परसिद्ध लड़ाई हवे। ई लड़ाई 12 सितंबर 1897 के, नार्थ-वेस्ट फ्रंटियर इलाका में सारागढ़ी के किला के रच्छा में सिख सैनिक लोग द्वारा लड़ल गइल आ आक्रमणकारी सेना के भारी गिनती के आगे कुल 21 गो सिख सैनिक लोग के अपना अंतिम समय तक लड़ाई करे खाती पूरा दुनियाँ के जुद्ध इतिहास में कुछ गिनल-चुनल अंतिम मोर्चा के रूप में जानल जाले।
लड़ाई, ब्रिटिश सेना के तिराह अभियान के हिस्सा (चाहे पूर्ववर्ती) हऽ जे 1897-98 में लड़ल गइल एगो फ्रंटियर-जुद्ध रहल। ब्रिटिश (भारतीय) सेना एह जुद्ध के दौरान अफगानिस्तान के कबीलाई लोग पर आपन परभुत्व खातिर ई जुद्ध लड़ल। एही दौरान ब्रिटिश अभियान के नोकसान पहुँचावे आ इलाका में पहुँच के रोके खातिर अफगानी लोग के सेना गुलिस्ताँ, सारागढ़ी, सांगर आ दार नाँव के किला सभ पर करीबन 20,000 के गिनती के सेना के साथे हमला कइल। एह समय सारागढ़ी में कुल 21 गो सैनिक हवलदार ईशर सिंह के अगुआई में आ एगो सहजोगी रहल लोग। अफगानी सेना द्वारा दू बेर गढ़ी के दरवाजा पर हमला कइल गइल बाकी बिफल रहल, अंत में देवाल टूट गइल आ लड़ाई के अंत सिख सैनिक लोग के साथ भइल।
लड़ाई के इतिहासी महत्व एह बात खाती हवे कि गिनती के सैनिक अपना आखिरी साँस ले लड़ के मरे के फ़ैसला लिहलें आ दुश्मन सेना के, अपना गिनती के हिसाब से, भारी नोकसान चहुँपवलें। एह लड़ाई के तुलना यूनान पर दूसरा ईरानी हमला के दौरान भइल थर्मोपिली के लड़ाई से कइल जाला जेह में 300 स्पार्टन सैनिक ईरानी सेना के रास्ता रोकलें आ अंतिम साँस ले लड़लें। 36 सिख रेजिमेंट खाती इ खास महत्व के हवे आ भारतीय सेना के वर्तमान सिख रेजिमेंट 12 सितंबर के सारागढ़ी दिवस के रूप में मनावे ला। ओह सगरी सिपाही लोग के तत्काल के इंडियन ऑर्डर ऑफ़ मेरिट (आइओएम) दिहल गइल जे वर्तमान भारतीय वीरता पुरस्कार "परमवीर चक्र" के बरोबर रहल।
चुहाड़ सिंह के लिखल लमहर कबिता (55 पन्ना के) खालसा बहादुर एह जुद्ध में काम आवे वाला सिख सिपाही लोग के बीरता के इयादगार के रूप में लिखल गइल हवे। एह लड़ाई के ले के डाकुमेंटरी के प्रदर्शन भी हो चुकल बा आ फिलिम निर्माण के भी घोषणा बा।
पीपरि
इतिहास
पीपर यूनान में छठीएवं पाँचवीं शताब्दी के मध्य पहुंची थी। इसका उल्लेख हिपोक्रेटिस ने पहली बार किया, और इसे एक मसाले के बजाय एक औषधि के रूप में किया ता। यूनानियों एवं रोमवासियों में, अमरीकी महाद्वीपों की खोज से पूर्व ही पीपरी एक महत्त्वपूर्ण एवं सर्वज्ञात मसाला था।
मनमोहन सिंह
मनमोहन सिंह एगो भारतीय अर्थशास्त्री आ राजनेता बाड़ें जे भारत के 13वाँ परधानमंत्री रहि चुकल बाड़ें।
केला
केला एगो गरम जलवायु वाला इलाका क फल हवे जेवन केला की फेड़ा पर फरेला। मूल रूप से ई दक्खिनी पूरबी एशिया क पौधा हवे। भारत में ई ख़ूब उगावल जाला।
सप्तरी जिला
सप्तरी जिला नेपाल के पूर्वाञ्चल विकास क्षेत्र के सगरमाथा अञ्चलमें अवस्थित बाटे ।
चक्रवात
चक्रवात (अंग्रेजी: साइक्लोन) बिसाल हवा के राशि होला जे एक ठो केंद्र के चारों ओर चक्कर लगावे ला। केंद्र में हवा के दबाव कम होला आ एही के ओर बाकी दिसा से हवा पहुँचे के कोसिस करे ले आ पृथ्वी के अपना धुरी पर नाचे के कारण हवा सीधा-सीधा एह कम दबाव के क्षेत्र के ओर ना पहुँचे ले बलुक गोलाई काट के पहुँचे ले।
सभसे बड़ आकार के चक्रवात ध्रुवीय क्षेत्र के लगे बने वाला घुमिराव क्षेत्र होलें आ समशीतोष्ण जलवायु वाला इलाका में बने वाला चक्रवात होलें। छोटहन चक्रवात में लोकल स्तर पर बने वाला कम दबाव के क्षेत्र, टोरनैडो आ बवंडर आवे लें।
उत्पत्ती के स्थान आ बने के कारण के आधार पर चक्रवात सभ के दू प्रकार बतावल जाला: उष्णकटिबंधीय चक्रवात आ शीतोष्ण कटिबंधीय चक्रवात। उष्णकटिबंधीय चक्रवात साइज में छोट होलें आ इनहन के उत्पत्ती समुंद्र के ऊपर होला, हवा के ऊपर उठ के गुप्त गर्मी के रिलीज होखे से इनहन के ताकत मिले ला। किनारे से आ के टकरा जालें तब ब्यापक धनजन के नोकसान भी होला आ एक तरह के आफत के रूप ले लेलें। शीतोष्ण कटिबंधी चक्रवात दू गो बिपरीत सुभाव वाली हवा के राशि के आपस में टकराए पर बने लें आ इनहन के आकार आम तौर पर बड़हन होला, अंडाकार आकृति होला, अगर कौनों जगह के ठीक ऊपर से गुजरें तब उहाँ दू बेर बरखा होला।
चक्रवात नियर चीज धरतिये पर ना बलुक अउरी ग्रह सभ पर भी देखल गइल बा।
नाँव
भोजपुरी में चक्रवात शब्द हिंदी से आइल हवे, जे खुद संस्कृत के शब्दन के मिला के बनावल गइल हवे, अरथ होला चक्र के रूप में बहे वाली हवा। अंग्रेजी में शब्द साइक्लोन हवे जे हेनरी पिडिंगटन नाँव के बिद्वान के दिहल हवे, शब्द के अरथ हवे साँप के कुंडली। पिडिंगटन भारत के कलकत्ता में रह के चालीस गो रिसर्च परचा छपववलें आ एगो थीसिस भी लिखलें।
अमेरिका में चक्रवात के हरिकेन भी कहल जाला, जापान तट पर आवे वाला चक्रवात के टाइफून कहल जाला आ आस्ट्रेलिया में इनहन के विली-विली कहल जाला।
बनावट
सभ चक्रवात सभ में कई ठे बनावट संबंधी बिसेसता सभ के समानता होखे ला। चक्रवात कम दबाव वाला इलाका होलें। चक्रवात के केंद्र (अक्सर बढियाँ से बिकसित उष्णकटिबंधीय चक्रवात में आँख के नाँव से जानल जाला), सभसे कम वायुमंडलीय दबाव वाला इलाका होखे ला। केंद्र के लगे दबाव के ढाल बल (चक्रवात के बाहर के दबाव के तुलना में चक्रवात के केंद्र में मौजूद दबाव से) आ कोरिओलिस प्रभाव से आवे वाला बल के अनुमानित संतुलन में होखे के चाहीं, ना त एकरे परिणाम के रूप में चक्रवात खुद पर ढह जाई दबाव में अंतर के कारन।
कोरिओलिस प्रभाव के कारण एगो बड़हन चक्रवात के आसपास हवा के बहाव उत्तरी गोलार्ध में घड़ी के दिशा के बिपरीत आ दक्खिनी गोलार्ध में घड़ी के दिशा में होला। एह से उत्तरी गोलार्ध में पृथ्वी के सतह के सापेक्ष सभसे तेज हवा उत्तर के ओर चले वाला चक्रवात के पूरबी ओर आ पच्छिम ओर चले वाला चक्रवात के उत्तरी ओर होखे लीं; दक्खिनी गोलार्ध में एकर बिपरीत होला। कम दबाव वाला सिस्टम सभ के उलट, उच्च दबाव वाला सिस्टम सभ के आसपास हवा के बहाव उत्तरी गोलार्ध में घड़ी के दिशा में (एंटीसाइक्लोनिक) होला, आ दक्खिनी गोलार्ध में घड़ी के दिशा के बिपरीत होखे ला।
भारत के उपराष्ट्रपति
भारत क उपराष्ट्रपति भारत में राष्ट्रपति के बाद दुसरा सभसे महत्व वाला संबैधानिक पद हवे। भारत के संबिधान के अनुच्छेद 63 के अनुसार "भारत के एक ठो उपराष्ट्रपति होखी" आ ऊ राष्ट्रपति के अनुपस्थिति, निधन, बेमार रहले वगैरह पर ओकरे सगरी दायित्व के निरबाह करे ला।
एकरे अलावा भारत के उपराष्ट्रपति, संसद के राज्यसभा के पदेन सभापति भी होला। उपराष्ट्रपति के तनखाह एही पद राज्यसभा के सभापति के रूप में मिले ला।
झूलन गोस्वामी
झूलन गोस्वामी एगो भारतीय महिला क्रिकेट खेलाड़ी बाड़ी।
वॉसजेज
वॉसजेज यूरोप में फ्रांस देश में एकरे जर्मनी के सीमा वाले इलाका में एक ठो परबत बाटे।
अमरुत
अमरुत एगो फल हवे जवन गरम इलाका सभ में माझिल आकार के फेड़ा पर फरे ला।
सभसे ढेर प्रचलित अमरुत कॉमन अमरुत (सीडियम गुआय्वा) हवे जवन कि मूल रूप से ई मैक्सिको आ मध्य अमेरिका क पौधा हवे लेकिन अब ई अफ्रीका आ एशिया की उष्ण कटिबंधीय इलाका में ख़ूब पैदा कइल जाला। ई भारत, पाकिस्तान, आ बाकी दक्खिनी एशिया में ई खूब होला। भारत में इलाहाबाद शहर अपनी अमरुत खातिर पुरा दुनिया में मशहूर हवे।
भारतीय किसिम
भारत में अमरुत क कई गो प्रजाति (किसिम) होला जइसे की इलाहाबादी सफ़ेदा, इलाहाबादी सुरखा, सरदार (लखनऊ -49), सेबिया अमरुत, बेहट कोकोनट अउरी ललित हवे। इलाहाबादी सफ़ेदा आ सरदार (एही के लखनऊ -49 कहल जाला) अपने स्वाद आ ख़ूब ढेर फराई खातिर परसिद्ध बाटे।
एक ईश्वर वाद
दुनिया के कई गो धर्म आ संप्रदाय, जे एक ठो ईश्वर में बिस्वास करे लें, एकईश्वरवादी धर्म या संप्रदाय कहालें, इनहन में प्रमुख बाड़ें: ईसाई धर्म, इस्लाम, यजीदी मत, हिंदू धर्म के शैव आ वैष्णव मत, बाली देस के हिंदू धर्म आ सिख धर्म अउरी पारसी धर्म।
आइफोन 6एस
आईफोन 6S और  6S प्लस स्मार्ट फोन हंवस जवन की  एप्पल इनकॉरपोरेशन द्वारा डिजाइन, विकसित और मार्केटिंग कइल गइल बान स। इन्हन क घोषणा 9 सितंबर 2015 के बिल ग्राहम सिविक ऑडिटोरियम सैन फ्रांसिस्को में एप्पल इंक की सीईओ टीम कूक द्वारा कइल गइल रहे। और आईफोन 6 और 6S, 2014 में लॉन्च भइल आईफोन 6 और 6 प्लस की पीढ़ी क और आईफोन सीरिज क ध्वजवाहक डिवाईस रहन स जबले की सितंबर 7, 2016 के  उन्हन क जगह आईफोन 7 और से आईफोन 7 प्लस नाहीं ले लिहलस।
इमिली
इमिली एगो गरम जलवायु वाला इलाका क फल हवे जेवन इमिली की फेड़ा पर फरेला। भारत में ई ख़ूब उगावल जाला।
आइफोन 6एस
आईफोन 6S क डिजाइन आईफोन 6 की नियर रहे मगर नया हार्डवेयर, नया बेहतर और मजबूत चेसिस, अद्यतन चीप, 12 मेगापिक्सेल कैमरा, सुधरल फिंगरप्रिंट रेकोग्निशन सेंसर और LTE एडवांस्ड सपोर्ट की साथ रहे। ए रिलीज की साथ आईफोन एगो नया फीचर लेके आइल जेके 3डी टच की नांव से जानल गइल, एकरी मदद से प्रेशर सेंसेटिव टच इनपुट्स दिहल जा सके।
आईफोन 6S पहिला साप्ताहंत में बिक्री क नया रिकॉर्ड कायम कइलस, एकर 13 मिलियन मॉडल बिकइ न स, जबकि पिछला साल आईफोन 6 क 10 मिलियन मॉडल बिकल रहन स।
हार्डवेयर
आईफोन 6S क डिजाइन आईफोन 6 की तरह ही बा। पिछला मोडल में आइल “बेंडगेट” डिजाइन खामी के सुधारे खातिर आईफोन 6S में 7000 सीरीज एल्युमीनियम अलॉय क इस्तेमाल कइल गइल बा जेसे एकर चेसिस मजबूत और टिकाऊ भइल बा। कलर की विकल्प में पहिले से मौजूद गोल्ड, सिल्वर और स्पेस ग्रे की अलावा एगो नया रोज गोल्ड कलर क विकल्प भी उपलब्ध करावल गइल बा।
आईफोन 6S के ताकत देवे खातिर नया A9 चिप लगावल गइल बा जवन कंपनी की अनुसार A8 से 70% तेज बा और 90% बेहतरीन ग्राफिक्स देखावेला। आईफोन 6S में 2 जीबी रैम बा, जवन की एकरी पिछला कौनों वर्जन से अधिका बा और इ LTE एडवांस भी सपोर्ट करेला, 6S क टच आई डी सेंसर भी अपडेट भइल बा, एकर नया वर्जन फिंगरप्रिंट स्कैनिंग परफॉर्मेंस के पिछला वर्जन से और भी बेहतर बनावेला।
एकर बैटरी क्षमता हालांकि पिछला फोन मोडल से थोड़ा कम बा तबो एपल 6 और 6S प्लस क बैटरी क्षमता के आपन पिछला फोन मॉडल्स की बैटरी क्षमता की बराबरे बतावेला। हालांकि ए डिवाइस की साथ ए बात क प्रचार नाहीं कइल गइल फेर भी ए फोन की इंटरनल डिजाइन की हिसाब से एमें पानी से बचाव क कुछ इंतजाम लउकेला।
एकर डिस्प्ले आईफोन 6 की साइज़ में ही आवेला, 4.7 इंच, 750 पिक्सेल और 5.5 इंच 1080 पिक्सल की साइज वेरिएशन में उपलब्ध बा। ए फोन में एगो नया फीचर जोड़ल गइल बा जेके 3डी टच की नांव से जानल जाला।
यूनाइटेड किंगडम सरकार
हर मेजेस्टीज गवर्नमेंट (Her Majesty's Government या HMG), आमतौर पर ब्रिटिश सरकार, यूनाइटेड किंगडम ऑफ ग्रेट ब्रिटेन आ उत्तरी आयरलैंड के केंद्रीय सरकार हवे। एकर मुखिया प्रधानमंत्री होला आ ऊहे आपन मंत्री लोग के चुनाव करे ला।
आइफोन 6एस
हार्डवेयर
आईफोन 6S में 12 मेगापिक्सल रियर कैमरा लागल बा जबकि पिछला वर्जन में 8 मेगापिक्सेल रहे और साथ ही 5 मेगापिक्सल फ्रंट फेसिंग कैमरा भी बा। इ 4K वीडियो रिकॉर्ड क सकेला साथ ही 1080 पिक्सेल वीडियो 60 फ्रेम और अब 120 फ्रेम प्रति सेकंड की स्पीड से रिकॉर्ड क सकेला।
शुरुआत में आईफोन 6 और आईफोन 6S मॉडल 16, 64 और 128 जीबी इंटरनल स्टोरेज की विकल्प की साथ उपलब्ध रहन स, सितंबर 2016 में आईफोन 7 की रिलीज की साथ ही एकर 16 और 64 जीबी क मॉडल्स बंद करा गईन स और इन्हन की जगह एगो नया मॉडल 32 जीबी वर्जन में उपलब्ध करावल गइल।
नेपाल के जिला सब के लिस्ट
नेपाल के पाँच गो विकास क्षेत्र आ 14 गो प्रशासनिक अंचल (नेपाली: अञ्चल; अंचल) में बाँटल गइल बाटे। एकरा बाद पुरा नेपाल के 75 गो जिला (नेपाली: जिल्ला) सभ में बाँटल बा। एह सगरी जिलवन के लिस्ट विकास क्षेत्र आ अंचल की अनुसार नीचे दिहल जात बा (जिलवन के मुख्यालय ब्रैकेट में दिहल बा):
ब्लैक फॉरेस्ट
ब्लैक फॉरेस्ट (Black Forest; Schwarzwald) यूरोप के जर्मनी देस में एगो परबत बाटे। ई दक्खिनी जर्मनी के सभसे पच्छिमी हिस्सा में फ्रांस के सीमा से सटल इलाका में स्थित बाटे।
वेलिंग्टन
वेलिंग्टन न्यूजीलैंड में एगो शहर बाटे।
इंडोनेशिया के जिला
इंडोनेशिया में जिला स्तर के kecamatan कहल जाला आ ई उहाँ के रीजेंसी या  (kabupaten) या फिर शहर (kota) के उपबिभाग होखेला।  एगो जिला के फिर kelurahan या गाँव सब में बिभाजित कइल गइल बाटे।
जलवायु बदलाव पर यूनाइटेड नेशंस के फ्रेमवर्क कन्वेंशन
जलवायु बदलाव पर यूनाइटेड नेशंस के फ्रेमवर्क कन्वेंशन (अंग्रेजी में:United Nations Framework Convention on Climate Change (UNFCC)) पर्यावरण संबंधी एक ठो अंतर्राष्ट्रीय संधि हवे। ई 9 मई 1992 के अंगीकार कइल गइल आ ब्राजील के रियो डी जेनरो शहर में 3 से 14 जून ले आयोजित धरती सम्मेलन में दसखत खातिर रखल गइल। एकरे बाद जब पर्याप्त सदस्य देस एह पर दस्खत क दिहलें, 21 मार्च 1994 से लागू हो गइल। यूएनएफसीसी के मकसद बाटे "वायुमंडल में ग्रीनहाउस गैस के मात्र के (बढ़त) स्थिर कइल जवना से मानव द्वारा जलवायु सिस्टम में कइल खतरनाक हलचल से बचाव हो सके" ग्रीन हाउस गैस के वायुमंडल में छोड़े से रोके खातिर एह फ्रेमवर्क के तहत कौनों भी सदस्य देस पर केवनो किसिम के बाध्य करे वाला सीमा नइखे निर्धारित कइल गइल। एह संधि के लागू करवावे के भी कौनों मशीनरी नइखे। एकरे जगह पर ई फ्रेमवर्क रूपरेखा बतावे ला कि कइसे अंतर्राष्ट्रीय लेवल पर संधि (जिनहन के "प्रोटोकॉल" या "एग्रीमेंट" कहल जाला) पर सहमती बनावल जा सके ला।
जैन धर्म
जैन धर्म भारत के एगो प्राचीन धर्म बाटे जवन श्रमण परंपरा में आवे ला। अहिंसा, अनेकान्तवाद आ अपरिग्रह एह धर्म के सभसे प्रमुख लच्छन गिनावल जाला।
बड़ौत
बडौत (Baraut) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार बडौत के कुल शहरी जनसंख्या 103764 बाटे आ आसपास के उपशहरी इलाका के मिला लिहल जाय तब कुल जनसंख्या 103764 बा। जनसंख्या के हिसाब से ई भारत के 476वाँ शहर बाटे। जनगणना आँकड़ा के मोताबिक एह शहर में लिंगानुपात 886 आ साक्षरता के दर 76.65% बाटे।
एस्टेरॉइड बेल्ट
एस्टेरॉइड बेल्ट सौर मंडल में सुरुज के चारों ओर मौजूद एगो अइसन घेरानुमा पट्टी हवे जेह में छोट-छोट आ बे सूल-साल के आकृति के एस्टेरॉइड पावल जालें। ई पट्टी, बाकी ग्रह सभ से तुलना कइल जाय तब मंगल आ बृहस्पति के बीचा में पड़े ले।
एह पेटी में पावल जाए वाला एस्टेरॉइड सभ के ग्रहिका भा माइनर प्लैनेट भी कहल जाला।
प्राकृतिक संसाधन
प्राकृतिक संसाधन (natural resources) अइसन संसाधन हवें जे बिना मनुष्य के कौनों क्रियाकलाप के, प्रकृति में अपने-आप मौजूद बाने आ जिनहन के इस्तेमाल मनुष्य अपना लाभ खातिर क सकत बा, जिनहन के महत्त्व आ कीमत मनुष्य समझे ला। प्राकृतिक संसाधन सभ में पृथ्वी पर मौजूद बिबिध शक्ति आ गुण आ पदार्थ, जइसे चुंबकता, गुरुत्वाकर्षण, सूर्य के रोशनी, वायुमंडल, जंगल, खनिज वगैरह के शामिल कइल जा सके ला। हालाँकि, प्रकृति में पावल जाए वाला ई तत्व सभ संसाधन तब्बे बने लें जब आदमी इनहन के कीमत बूझे ला; आ कीमत बूझल एक सांस्कृतिक घटना हवे, देस-काल के हिसाब से ई कीमत अलगा-अलगा हो सके ला।
प्रकृति में ई संसाधन सभ अलगा से, एकाकी इकाई (सेपरेट) के रूप में भी हो सके लें, जइसे कौनों साफ पानी के स्रोत; जबकि कुछ सभ जगह पावल जाए वाला हो सके लें, जइसे सुरुज के रौशनी, हवा वगैरह।
बर्गीकरण
प्राकृतिक संसाधन सभ के कई आधार पर कई प्रकार में बाँटल जाला:
ए आर रहमान
अल्लारक्खा रहमान (जनम नाँव: ए॰ एस॰ दिलीप; 6 जनवरी 1967) जे ए॰ आर॰ रहमान के नाँव से ढेर जानल जालें एगो भारतीय संगीतकार, गायक, गीतकार आ संगीत प्रोड्यूसर बाड़ें। रहमान के खासतौर पर भारतीय शास्त्रीय संगीत के इलेक्ट्रानिक म्यूजिक आ वल्ड म्यूजिक के साथे जोड़ के संगीत के रचना करे खाती जानल जाला। रहमान के अबतक ले छह गो राष्ट्रिय फिलिम अवार्ड, दू गो एकेडमी अवार्ड, दू गो ग्रेमी अवार्ड, एक ठो बाफ्टा अवार्ड, एक ठो गोल्डन ग्लोब अवार्ड, पंद्रह गो फिल्मफेयर अवार्ड आ सत्रह गो फिल्मफेयर अवार्ड साउथ मिल चुकल बाड़ें। भारत सरकार द्वारा इनके साल 2010 में पद्मभूषण से सम्मानित कइल गइल जे भारत के तीसरा सभसे ऊँच नागरिक सम्मान हवे।
सुलेमान परबत
सुलेमान परबत या कोह-ए-सुलयमान ( बलूची/उर्दू/फ़ारसी: ; पश्तो: ; अंग्रेज़ी: Sulaiman Mountains ) जवना के केसई परबत ( पश्तो: ; अंग्रेज़ी: Kesai Mountains ) भी कहल जाला, दक्षिणपूर्वी अफ़्ग़ानिस्तान आ पच्छिमी पाकिस्तान के बलोचिस्तान प्रान्त के उत्तरी भाग में स्थित एक ठो प्रमुख पर्वत श्रेणी बा। अफ़्ग़ानिस्तान में ई ज़ाबुल, लोया पकतिया आ कंदहार (उत्तर-पूर्वी भाग) के क्षेत्रन में बिस्तार लिहले बाटें। ई पहाड़ सभ ईरान के पठार के पूरबी किनारा हवें आ भूगोलीय रूप से ओकरा के भारतीय उपमहाद्वीप से बिलग करे लें।
नया साल
नया साल ऊ समय होला जबसे कौनों कैलेंडर में साल के दिन गिने के सुरुआत होखे ला। भोजपुरी क्षेत्र क नया साल चइत के नवरातर के पहिला दिन से सुरु होला, हिंदू पतरा के हिसाब से चइत महीना के अँजोर के एक्कम तिथि से एकर सुरुआत होला। अंग्रेजी कैलेंडर में नया साल के सुरुआत पहिली जनवरी से होला, एकरा के न्यू इयर्स डे के रूप में मनावल जाला, जहाँ-जहाँ ई कैलेंडर चलन में बाटे। एही तरीका से अलग-अलग संस्कृति सभ में आ इलाका सभ में नया साल ओहिजे चलनसार कैलेंडर के हिसाब से सुरू होखे लें।
साल के परिभाषा होला, ऊ समय जेतना देरी में पृथिवी सुरुज के चारो ओर एक चक्कर लगा लेवे ले। एह चक्कर लगावे में लगभग 365.25 दिन के समय लागे ला। हालाँकि, साल में दिन गिने के सुरुआत कवना दिन से होखे ई अलग-अलग कैलेंडर के हिसाब से अलग-अलग होला।
योगेंद्र यादव
योगेंद्र यादव एगो भारतीय सामाजिक कार्यकर्ता, चुनाव बिस्लेषक, एकेडेमिक आ राजनीतिक नेता बाने। यादव सीएसडीएस में 2004 से फेलो बाने आ एकरे पहिले यूजीसी के मेंबर रह चुकल बाने। शिक्षा के अधिकार अधिनियम पर राष्ट्रीय सलाहकार समीति के सदस्य भी रहलें, एह पद पर इनका के यूपीए सरकार नियुक्त कइले रहल। साल 2015 तक ले यादव आम आदमी पार्टी के राष्ट्रीय कार्यकारणी के सदस्य रहलें।
स्वराज अभियान आ जय किसान आंदोलन के संस्थापक सदस्य बाने।
बिसौरी
बिसौरी उत्तरी भारत में जौनपुर जिला क एक गांव बा, जेकर आबादी लगभग 1000 हव। बिसौरी वाराणसी डिवीजन अउर जौनपुर जिला प्रशासन के अंतर्गत आवेला। ई जौनपुर शहर से 49 किमी पूरब, और उत्तर प्रदेश के राजधानी लखनऊ से 306 किमी के दूरी पर स्थित बा। बिसौरी क पोस्टल इंडेक्स नंबर 222129 ह अउर पोस्ट  ऑफिस पतरहीं ह अउर प्रधान डाक कार्यालय शहर में स्थित हव। बिसौरी एक ग्राम पंचायत हवे, ए पंचायत में दू गो गांव बा जवना में पहिला गांव बिसौरी तथा दुसरका गांव तिवारीपुर हव।
बिसौरी के बारे में
बिसौरी एक छोट सा गांव ह, जनगणना के अनुसार बिसौरी गांव में करीब 159 घर ह। केराकत इहवाँ से सबसे नजदीकी कस्बा ह। वाराणसी  अउर जौनपुर सबसे निकट के शहर हव।
उच्च शिक्षा
बिसौरी से नजदीक दू गो कॉलेज हव - आदर्श इंटर कॉलेज, रेहारी अउर श्री गणेश राय पोस्ट ग्रेजुएट कॉलेज (SGRPGC) डोभी, केराकत, जौनपुर।
रेल
दुधौंडा रेलवे स्टेशन, डोभी रेलवे स्टेशन अउर केराकत रेलवे स्टेशन ई कुछ छोट रेलवे स्टेशन बा जउन बिसौरी से नजदीक रेलवे स्टेशन ह, जउन कि पूर्वोत्तर रेलवे के अंतर्गत आवेला। डोभी स्टेशन पर कई बड़ शहरन के जाए वाला  ट्रेन रुकेला जइसे  मुंबई, दिल्ली तथा कई गो दूसर  शहर केे लिये भी।
सड़क
जिला मुख्यालय जौनपुर अउर बिसौरी के बीच ड्राइविंग दूरी 49 किमी बा। बिसौरी सड़क मार्ग द्वारा वाराणसी, आजमगढ़, गाजीपुर अउर  उत्तर प्रदेश के अन्य शहरों से भी अच्छी तरह से जुड़ल बा।
हवा
बिसौरी से नजदीकी प्रमुख हवाई - अड्डा लाल बहादुर शास्त्री हवाई अड्डा, बाबतपुर, वाराणसी ह। जवन कि सड़क मार्ग से 45 किमी ह। दूसरका नजदीकी हवाई अड्डा आज़मगढ़ हवाईअड्डा ह।
त्योहार
दुर्गा पूजा, होली, दशहरा, दीवाली, रक्षाबंधन, छठ पूजा प्रमुख त्योहार ह।
निर्वाचन क्षेत्र
इहवाँ एक लोकसभा के अउर एक राज्य सभा के निर्वाचन क्षेत्र आवेला-
जनसांख्यिकीय
2011 की जनगणना भारत,  के अनुसार बिसौरी गांव के आबादी 939 ह, जेकरा में से 452 पुरुष अउर महिला हइं।
बाहरी कड़ी
http://www.onefivenine.com/village.dont?method=displayVillage&villageId=193554
श्रेणी:
संतरा
संतरा एगो रसदार फल हवे जेवन संतरा की फेड़ा पर फरेला। भारत में ई ख़ूब उगावल जाला। नागपुर का संतरा पूरा दुनिया में परसिद्ध हवे।
मेघालय
मेघालय भारत के 28 राज्य में से एगो ह। ई के राजधानी शिलाँग में स्थित बा। ई एगो उत्तर पूर्वी राज्य ह।
चंडि कालासन
कालासन (Candi Kalasan, Kalasan) , या चंडि कलिबेनिंग, जावा, इंडोनेशिया में एगो 8वीं-सदी के बौद्ध मंदिर ह। ई योग्यकर्ता से 13 किमी दूर प्रमबनम मंदिर की रास्ता में पड़ेला, आ ई मेन रास्ता 'जालन सोलो' की दाहिने ओर योग्यकर्ता आ सुरकर्ता की बीच में बाटे। प्रशासनिक दृष्टि से ई स्लीमन रीजेंसी की कालासन जिला में पड़ेला।
इतिहास
एकरी अलावा, एगो विहार बनवावल गइल जेवन शैलेन्द्र परिवार की क्षेत्र की बौद्ध भिक्षु लोगन खातिर रहल। पनंगकरण संघ के कलस नाँव के गाँव दिहलें। अगर शिलालेख के तारीख की हिसाब से देखल जाय त कालासन मंदिर प्रमबनन मैदान की इलाका में बनल सभसे प्राचीन बौद्ध मंदिर बाटे।
डच लोगन की उपनिवेशिकी समय की दौरान थोर-बहुत मरम्मत के काम भइले की बावजूद आज ई मंदिर बहुत खराब इस्थिति में बाटे। अगले-बगल की कुछ मंदिरन - प्रमबनन, सेवु आ संबिसरइ - सभ की तुलना में ई मंदिर के देखभाल कि मामिला में उपेक्षिते कहल जाई।
भवन कला
मंदिर एगो 14.2 वर्ग मीटर की निचला आधार (भुईंधरा) की ऊपर स्थित बाटे। मंदिर के निर्माण योजना धन की आकार के बाटे आ अइसन डिजाइन कइल गइल बा की एगो बारह कोन के आकृति बनावेला। सगरी चारों छोर पर सीढ़ी आ द्वार बाटें जेवन कल-मकर की आकृति से सजल बाटें आ 3.5 वर्गमीटर के कमरा वाला बाटें। छोटका कमरा जवन उत्तर दक्खिन पुरुब पच्छिम चारों ओर बाटें, इनहन में कौनों मूर्ती नइखे बाकी कमल के पंखुरी वाला बेदी ई सबूत देवेलिन की कब्बो इहाँ मूर्ती (बोधिसत्व के) जरूर रहल होखी।
मंदिर बौद्ध आक्रितिन - जेवना में बोधिसत्व आ गण gana मुख्य बाटें - से बहुत नीक से सजल बाटे। काल (संस्कृत मूल काल = समय या मृत्यु के देवता) के मुखाकृति जवन दक्खिनी दरवाजा पर बाटे ऊ बहुत बेर फोटो में उतारल गइल बाटे आ बिद्वान लोग एकर अपनी पुस्तक में मध्य-जावा की पत्थर-कला की नमूना की रूप में इस्तेमाल कइले बाटे। मंदिर में अन्दर आ बाहर बड़े-बड़े ताखा बनल बाटें जिनहन में कब्बो मूर्ती रहल होखी। बाहरी देवालि पर बनल ताखा की सजावट में बहुत महीनी से काल, देवता आ अउरी दैवीय चीज के उकेरल गइल बाटे जेवना में स्वर्गलोक के देवता, अप्सरा आ गंधर्ब लोग के देखावल गइल बा।
मंदिर के छत तीन खण्ड में डिजाइन कइल बाटे। सबसे निचला छत मंदिर की ढाँचा की हिसाब से बहुभुज की आकृति के बा जेवना में छोट-छोट ताख में बोधिसत्व के मूर्ती बनल बाटे। हर ताख के ऊपर स्तूप बनल बा। बिचला, मने कि दुसरा छत, आठ कोन के बाटे जेवना पर अइसन ताखा बाने जिनहन में ध्यानी बुद्ध की दुनों ओर बोधिसत्व लोग खड़ा देखावल गइल बाटे। सबसे ऊपरी छत लगभग गोल बाटे आ एम्में एकही स्तूप की नीचे आठ गो मूर्ती बाड़ी। अठकोन वाली आकृति के कुछ लोग इहो अनुमान लगावेला की ई गैर-बौद्ध परभाव पुराना जमाना से चलल आ रहल शुरूआती बोरोबुदुर संरचना से आइल हवे।
मंदिर के मुख्य द्वार पुरुब ओर के बा आ इहे मुख्य बिचला कमरा में पहुँचे के रास्ता भी बा। एगो बड़का कमरा में कमल बेदी (पद्मवेदिका) आ सिंहासन बाटे जेवना पर मकर, सिंह आ हाथी के आकृति बनल बाटे। कालासन लेख कि अनुसार, एह मंदिर में एगो बड़हन आकार के (कम से कम चार मीटर ऊँच) मूर्ती बोधिसत्वदेवी (तारा) के रहल। सिंहासन की डिजाइन से इहो अनुमान लगावल जाला कि ई मूर्ती काँसा के बनल रहे आ देवी बइठल आसन में बनावल गइल रहली। अब ई मूर्ति नइखे, साइत एहू का उहे हाल भइल जेवन सेवु की मंदिर की काँसा के मुरती के भइल, धातु की लालच में एकरा के लूट ले भागल गइल।
बाहरी देवालि पर वज्रलेप (मने हीरा के प्लास्टर, या बहुत मजबूत प्लास्टर) के अवशेष मिल बाटे। इहे पदार्थ लगहीं की चंडि सरी मंदिर में भी मिलल बाटे। ई पियाराहूँ सफेद पलस्तर मंदिर के देवालि के सुरक्षा खातिर रहे जेवन अब उचड़ि गइल बा।
ई मंदिर पुरातत्व की दृष्टि से बहुत धनी प्रमबनन मैदान के हिस्सा हवे। एकरा से कुछे सौ मीटर उत्तर-पुरुब ओर सरि मंदिर बाटे। ई चंडि सरि साइत कालासन लेख में बतावल विहार भी हो सकत बाटे। अउरी पुरुब ओर प्रमबनन के मंदिर बा आ सेवु मंदिर आ चंडि प्लओसन बाटे।
दर्शन
दर्शन भा दर्शनशास्त्र जीवन से जुड़ल मूल सवालन पर बिचार करे वाला बिद्या हवे। इ मूल सवाल में से कुछ के गिनावल जाय त वास्तविकता, सत्य, अस्तित्व, मन, ज्ञान, प्रमाण, जीवन मूल्य आ नैतिकता वगैरह प्रमुख बिसय बा।
नीहारिका सिंह
नीहारिका सिंह (जनम 31 अगस्त 1982) एगो भारतीय फिलिम ऐक्ट्रेस बाड़ी। सिंह फेमिना मिस इंडिया अर्थ (2005) के बिजेता भी रहल बाड़ी। इनके पहिला फिलिम मिस लवली रहल जे 2012 के कान फिलिम फेस्टिवल में सामिल भइल।
शामली
शामली (Shamli) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार शामली के कुल शहरी जनसंख्या 107266 बाटे आ आसपास के उपशहरी इलाका के मिला लिहल जाय तब कुल जनसंख्या 107266 बा। जनसंख्या के हिसाब से ई भारत के 459वाँ शहर बाटे। जनगणना आँकड़ा के मोताबिक एह शहर में लिंगानुपात 876 आ साक्षरता के दर 80.32% बाटे।
शिव हंस
शिव हंस (अंग्रेजी: Great crested grebe) (Podiceps cristatus) ग्रेब परिवार क सदस्य आ एक तरह क घरेलू बत्तख हवे। भारत में ई पुरा उत्तरी भारत में पावल जाले। एकर नाँव शिवहंस पूर्वोत्तर भारत की लोगन द्वारा दिहल बाटे।
प्लैट्सबर्ग के लड़ाई
पिट्सबर्ग के लड़ाई के के अंत के साथ ब्रिटिश लोग द्वारा उत्तरी राज्यन पर हमला के 1812 के युद्ध के समापन हो गइल।
ललकी चीखुर
ललकी चीखुर घर चाहे यूरेशियाई लाल चीखुर एगो चीखुर के प्रजाति हवे जेवन पूरा यूरेशिया के ठंढा प्रदेश में पावल जाले। ई चीखुर मुख्य रूप से शंकुधारी जंगल आ चौड़ा पतई वला समशीतोष्ण जंगल सभ के परानी हवे आ एही से एकर बिस्तार यूरेशिया के सगरी अइसन प्रदेश में बाटे।
नाशपाती
नाशपाती एगो पहाड़ी इलाका क फल हवे जेवन नाशपाती की फेड़ा पर फरेला। भारत में ई ख़ूब उगावल जाला।
मुकेश अंबानी
मुकेश अंबानी (जनम 19 अप्रैल 1957) एगो भारतीय बिजनेस हस्ती बाने जे, मार्केट बैलू के हिसाब से भारत के सभसे बड़हन कंपनी, रिलायंस इंडस्ट्रीज लिमिटेड के चेयरमैन, मैनेजिंग डाइरेक्टर आ सभसे बड़ शेयरधारक बाने।
टेलीविजन
टेलीविजन एगो अइसन सिस्टम हवे जेवना में एगो स्टेशन से आवाज आ चित्र दूनों तरह क चीज एक साथ प्रसारित कइल जा सकेला आ फिर ओके टीवी सेट से देखल जा सकेला।
शरीफा
शरीफा  एगो गरम जलवायु वाला इलाका क फल हवे जेवन शरीफा की फेड़ा पर फरेला। भारत में ई ख़ूब उगावल जाला।
खुर्दबीन
खुर्दबीन या सूक्ष्मदर्शी एगो प्रकाश यंत्र होला जेवना से बहुत सूछ्म चीज के बड़ा रूप में देखल जा सकेला।
ग्रेट डिवाइडिंग रेंज
ग्रेट डिवाइडिंग रेंज (अंग्रेज़ी: Great Dividing Range, मतलब:महान बिभाजन करे वाली परबत श्रेणी) भा ईस्टर्न हाइलैंड्स ( Eastern Highlands , पूरबी ऊँच भूमी ) ऑस्ट्रेलिया के सबसे बड़ परबत श्रेणी बाटे आ दुनिया के तीसरी सबसे लम्बी जमीनी परबत श्रेणी (गैर-समुंदरी) भी बा। ई पूर्वोत्तर क्वीन्ज़लैंड राज्य के तट से पार स्थित डाउअन द्वीप से ले के दक्खिन दिसा में में 3,500 किमी तक न्यू साउथ वेल्स आ विक्टोरिया राज्यन ले फइलल बाटे। ग्रेट डिवाइडिंग रेंज के चौड़ाई बिभिन्न जगह पर 150 किमी से 300 किमी के बीच बा। ऑस्ट्रेलिया के कई ठे नदी सभ एही परबत से निकले लीं, जिनहन में डारलिंग नदी भी शामिल बा। एकर कई ठे उपश्रेणी भी बाड़ी, जइसे की स्नोई पर्वत ( Snowy Mountains )। ऑस्ट्रेलिया के सभसे ऊँच पहाड़, 2,228 मीटर ऊँचाई वाला कोसीओस्को पर्वत ( Mount Kosciuszko ), एही स्नोई रेंज में स्थित बाटे।
होली
होली बसंत ऋतु में मनावल जाये वाला एगो महत्वपूर्ण भारतीय तिहुआर ह। इ पर्व हिंदू पंचांग के अनुसार फागुन मास के पुर्नवासी के मनावल जाला ।
फागुन में मनावे जाए वाला होली क त्योहार होलिका की दहन की साथ एक रात पहिलहीं से शुरू हो जाला ओइजा लोग एकट्ठा होला, होलिका दहन की आगे कईगो आपन रीति-रिवाज निभावेला आ प्रार्थना करेला। ओकरी अगिला सबेरे रंगवाली होली मनावल जाला, इ एगो रंग महोत्सव की तरह होला जवने में हर केहू शामिल हो सकेला। ए महोत्सव में शामिल होखे वाला लोग एकदूसरे प रंग डाल के, गुलाल लगाके होली मनावेला। लोगन क दल ड्रम बजावेला, जगहे-जगहे नाचेला गावेला। लोग रंग खेले एकदूसरे की घरे जाला, खूब हँसी मजाक, गप्पा लागेला, ओकरी अलावा खईले पियले क कार्यक्रम होला, कुछ लोग भाँग वगैरह क सेवन करेला। इ सब कुल ख़तम होखले की बाद सांझी क, अदमी अच्छा से कपड़ा पहिन के अपनी दोस्त रिश्तेदारन से मिले जाला।।
अखिलेश यादव
अखिलेश यादव (जनम 1 जुलाई 1973) भारत के राजनीतिक नेता बाड़ें आ समाजवादी पार्टी (सपा) के मुखिया बाड़ें। ई उत्तर प्रदेश राज्य के मुख्यमंत्री रह चुकल बाड़ें जे 15 मार्च 2012 के 38 बरिस के उमिर में एह पद पर पहुँचे वाला अब तक ले के सभसे कम उमिर के ब्यक्ति रहलें।
होली
इ त्योहार अच्छाई क बुराई पर जीत क संदेशा देला ओकरी अलावा, वसंत ऋतु क आगमन, शीत ऋतु क अंत क संकेत की साथ कई अदमी खातिर इ त्योहार सबसे मेल मिलाप, हँसले बोलले क बहाना, कड़वाहट भुला के माफ़ी दिहले क आ आपन टूटल रिश्ता जोड़ले क मौका होला।
अखिलेश यादव
जीवन परिचय
अखिलेश यादव के जनम 1 जुलाई 1973 के सैफई गाँव में मुलायम सिंह यादव आ उनुके के पहिली मेहरारू मालती यादव के बेटा के रूप में भइल। उनुके माता जी के जल्दिये देहांत हो गइल। आखिलेश के सुरुआती पढ़ाई धौलपुर मलेटरी इस्कूल में भइल। एकरा बाद ऊ मैसूर इन्वर्सिटी से सिविल इंजीनियरी पास कइलें। आगे के पढ़ाई करे खातिर ऊ ऑस्ट्रेलिया चल गइलेन आ उहाँ पर सिडनी विश्वविद्यालय से पर्यावरण इंजीनियरी में मास्टर डिग्री लिहलें।
होली
इतिहासी महत्व
होली मनवले की पीछे एगो किवंदती बा। “होली” शब्द “होलिका” में से आइल बा, होलिका पंजाब क्षेत्र की मुलतान में असुरन की राजा हिरण्यकश्यप क बोहिन रहे। किवंदती की अनुसार राजा हिरण्यकश्यप के एगो वरदान मिलल रहे जवने की वजह से उ लगभग अविनाशी हो गइल रहे और एसे उ आगे चलके अहंकारी हो गइल और खुदके भगवान माने लागल, और फेर सबके आदेश जारी क दिहलस की सभे खाली ओहि क पूजा करे।
अखिलेश यादव
जीवन परिचय
अखिलेश के पत्नी डिंपल यादव हई जिनसे सन 1999 में बियाह भइल आ आखिलेश आ डिंपल वर्तमान में दू गो बेटी आ एक ठो बेटा के माई-बाप बा लोग।
होली
इतिहासी महत्व
लेकिन ओकर आपन लईका प्रह्लाद ओकरी ए बात से सहमत नाहीं रह न। उ पहिलहीं से भगवान विष्णु के मानें और हिरण्यकश्यप की आदेश की बादो भगवान विष्णुए क पूजा कइल जारी रख न। ए वजह से हिरण्यकश्यप प्रह्लाद के कई बेर क्रूर सजा दिहलस लेकिन एको बेर प्रह्लाद के न कौनों नुकसान पहुँचल और न ही उनकी सोच पर कौनों फर्क पड़ल। आखिर में होलिका प्रह्लाद के बहला - फुसला के चिता में साथ ले के बैठल। होलिका एगो चोगा पहिनले रहे जवन ओकर आग से रक्षा करे, लेकिन चिता में जैसे आग लागल उ चोगा होलिका की देहीं से उड़ के प्रह्लाद के ढक लिहलस जेसे प्रह्लाद त आगी से बच गईन लेकिन होलिका जर गइल। एसे बौखलाइल हिरण्यकश्यप अपनी गदा से एगो खंभा पर प्रहार कइलस, खंभा फूटल और ओमें से भगवान विष्णु नरसिंह अवतार लेके प्रकट भई न और हिरण्यकश्यप क खात्मा कई न।
अखिलेश यादव
जीवन परिचय
अखिलेश के पहिला राजनीतिक सफलता कन्नौज से सांसद के रूप में चुनल गइल रहल।
होली
इतिहासी महत्व
ए तरह से इ होलिकादहन बुराई पर अच्छाई क संकेत देला। होलिकादहन की अगिला दिनें जब राखी ठंडा हो जाला तब कई अदमी इ राखी ओही समय से परम्परागत तौर से अपनी माथा प लगावेला। लेकिन इ परम्परा में समय बितले की साथ राखी की साथ रंग जुड़ गइल।
मनावे के तरीका
रंग क त्योहार कहल जाये वाला इ पर्व पारंपरिक रूप से दू दिन मनावल जाला। इ प्रमुखता से भारत अउरी नेपाल में मनावल जाला ! इ त्यौहार कई अउरी देश जौना में अल्पसंख्यक हिन्दू लोग रहेलन, उहवो धूम धाम क साथ मनावल जाला! पहिले दिन होलिका जलावल जाला, जवना के होलिका दहन भी कहल जाला। दुसरा दिन, जवना के धुरड्डी, धुलेंडी, धुरखेल या धूलिवंदन कहल जाला, लोग एक दुसरा पे रंग, अबीर-गुलाल वगैरह फेकेलन, ढोल बजा के होली के गीत गावल जाला, अउरी घरे-घरे जाके लोगन के रंग लगावल जाला।
अइसन मानल जाला कि होली क दिन लोग पुरान कटुता के भुलाके गले मिलेलन अउरी फिर से सँगी बन जालन। एक दूसरा के रंगे अउरी गावै बजावै क दौर दुपहरिया तक चलेला। एकरा बाद नहा के सुस्तइला क बाद नया कपड़ा पहिन के सांझ के लोग एगो दुसरा क घरे मीले जालन, गले मीलेलन अउरी मिठाइ खालन ।
राग-रंग क इ लोकप्रिय पर्व वसंत क सन्देश वाहको भी ह। राग मने संगीत अउरी रंग त एकर प्रमुख अंग हइये ह, लेकिन एकरा के उत्कर्ष तक पहुँचावे वाली प्रकृति भी इ समय रंग बिरंगा यौवन क संगे आपन चरम अवस्था पे होले। फागुन महीना में मनावल जाये क कारन एके फाल्गुनी भी कहल जाला ।
होली क त्योहार बसंत पंचमी से ही शुरू हो जाला। ओही दिने पाहिले बार गुलाल उड़ावल जाला। एही दिन से फाग और धमार क गाना शुरू हो जाला। खेत में सरसो खिल उठेले। बाग- बगइचा में फूल क आकर्षक छटा छा जाला । पेड़-पौधे, पशु-पक्षी और मनुष्य सब उल्लास से परिपूर्ण हो जाते हैं। खेतों में गेहूँ की बालियाँ इठलाने लगती हैं। किसानों का ह्रदय ख़ुशी से नाच उठता है। बच्चे-बूढ़े सभी व्यक्ति सब कुछ संकोच और रूढ़ियाँ भूलकर ढोलक-झाँझ-मंजीरों की धुन के साथ नृत्य-संगीत व रंगों में डूब जाते हैं। चारों तरफ़ रंगों की फुहार फूट पड़ती है। होली के दिन आम्र मंजरी तथा चंदन को मिलाकर खाने का बड़ा माहात्म्य ह।
विवरण
होली हिन्दू लोगन की आलावा कई और भारतीय और दक्षिण एशिया की लोगन की खातिर एगो महत्वपूर्ण त्योहार ह। नेपाल के नेवार इलाका के बौद्ध लोग भी ई तिहुआर मनावे ला। इ के खतम भइला पर फागुन के पूर्णिमा की दिनें मनावल जाला, जवन की आमतौर प अंग्रेजी कैलेण्डर के हिसाब से मार्च महिना में और कई बेर फरवरी की आखिर में पड़ेला।
इ त्योहार मनवले क कई गो वजह बा; खासतौर से, इ वसंत ऋतु की शुरुआत में मनावल जाला। 17वीं सदी की साहित्य में होली के खेती क और उपजाऊ जमीन की महोत्सव की तौर प चिन्हित कइल गइल बा।
नोट
<references group="नोट"/>
सुनामी
सुनामी (津波, "बंदरगाही लहर";, Tsunami, अंग्रेजी उच्चारण: ) आमतौर पर समुंद्र भा बड़हन झील या फिर कौनो भी बड़हन जलभंडार में पानी के बिसाल मात्रा के अपना जगह से अचानक घसक जाए के कारन उठे वाली बिसाल लहर सभ हईं। भूडोल, ज्वालामुखी बिस्फोट, भा अन्य कवनो तरीका के बिस्फोट (जेह में पानी के नीचे परमाणु परीक्षण भी शामिल बा), भूस्खलन, ग्लेशियर टूटे, या उल्का गिरे के कारण जब पानी के बहुत बड़हन मात्रा अचानक अपना जगह से घसके भा हिलेडुले ले, सुनामी लहरन के उत्पत्ती के कारन बन सके ला। पानी के बिसाल भंडार सभ में सामान्य रूप से उठे वाली लहर हवा के कारण होलीं या फिर ज्वार-भाटा के कारण जबकि सुनामी लहर सभ पानी के अचानक हिलडुल के कारण उठे लीं।
सुनामी लहर सभ आम समुंदरी धारा भा लहर नियन ना होलीं। इनहन के वेवलेंथ बहुत ढेर होला। एही कारण टूटत लहर के रूप में देखाई पड़े के बजाय सुनामी के लहर तेजी से बढ़त ज्वार नियर भी मालुम पड़ सके ले जबकि इनहन के ज्वार-भाटा से कवनो जुड़ाव ना होला। सुनामी कवनो एक ठो लहर भी ना होला बलुक एह में एक के बाद एक कई लहर आवे लीं आ इनहन के किनारा से टकरा के जमीनी हिस्सा ले चढ़े के कार्यक्रम कुछ मिनट से ले के कुछ घंटा तक ले भी चल सके ला। अगर सुनामी के मूल कारण वाली घटना बड़हन होखे तब 10 मीटर से ढेर ऊँच लहरन के लड़ी पैदा हो सके ला। जद्यपि कि सुनामी के घटना के परभाव आमतौर पर समुंद्र भा झील के किनारा के इलाका के ऊपर पड़े ला, इनहन के बिनासकारी रूप बहुत बिसाल आ भयंकर भी हो सके ला पूरा समुंद्री बेसिन इनहन से परभावित हो सके ला। साल 2004 में हिंद महासागर में आइल सुनामी मानव इतिहास के सभसे बड़ आफत-बिपत में से एक रहल जेह के कारन हिंद महासागर के किनारे मौजूद 14 गो देसन के कम से कम 2,30,000 लोग मुअल भा निपाता भइल।
अनार
अनार (Punica granatum) एक ठो फलदार फेड़ होला। एकर झांग नियर फेड़ बनस्पति बिज्ञान के बर्गीकरण में Lythraceae परिवार में रखल जाला आ ई फेड़ मौसम अनुसार पतई गिरा देला। एकर औसत ऊँचाई 5 and 8 m होले।
अनार के मूल स्थान वर्तमान समय के ईरान हवे जहाँ से प्राचीन काल में ई अन्य जगह पहुँचल आ ओही ज़माना से एकरा के भूमध्यसागरीय इलाका आ उत्तरी भारत में उपराजल जाला। स्पेन के कब्जा वाला अमेरिका में ई 16वीं सदी में चहुँपल आ कैलीफोर्निया में 1769 में नया बसे वाला लोग द्वारा ले जाइल गइल।
आज के समय में आनार के खेती पूरा मध्य पूरब आ काकेशस क्षेत्र में, उत्तरी अफिरका आ उष्णकटिबंधीय अफिरका में, भारतीय उपमहादीप में, मध्य एशिया में, दक्खिन पुरुब एशिया के सूखल रहे वाला कुछ इलाका में, आ भूमध्यसागरीय बेसिन के कुछ इलाका सभ में उपजावल जा रहल बाटे। उत्तरी अमेरिका के एरिजोना आ कैलीफोर्निया के कुछ हिस्सा में भी एकर खेती कइल जा रहल बा। हाल के समय में यूरोपीय आ पच्छिमी गोलार्ध में एकर व्यापारिक महत्व बढ़ल बाटे।
पर्माफ्रॉस्ट
पर्माफ्रॉस्ट चाहे पर्माफ्रास्ट (permafrost) अइसन जमीन चाहे जमीन के भीतरी हिस्सा (लेयर) हऽ जहाँ माटी आ पानी मिल के बहुत कम तापमान के चलते जम के कड़ेर पाथर नियर हो गइल होखे; ध्रुव वाला इलाका आ परमानेंट बरफ वाला इलाका में अइसन जमीनी रूप पावल जालें। एकरे अलावा एह इलाका के आसपास के हिस्सा, चाहे अइसन लेयर के ऊपरी हिस्सा साल में गर्मी आ जाड़ा के आवाजाही अनुसार पघिलत आ जमत रहे ला। पेरीग्लेशियल भूबिज्ञान में एह ऊपरी लेयर के एक्टिव ग्राउंड कहल जाला आ एकरे नीचे सालो भर, हजारन साल ले, जमल जमीनी हिस्सा (लेयर) के परमाफ्रॉस्ट के नाँव से जानल जाला।
शब्द के परमानेंट फ्रोजेन ग्राउंड यानी "हमेशा जमल रहे वाली जमीन" के शार्ट फ़ार्म के रूप में गढ़ल गइल रहे आ अब भूबिज्ञान आ भूआकृतिबिज्ञान में एकर ब्यापक प्रयोग होखे ला। अइसन जमीन आ एह पर स्थाई निर्माण करे के काम खातिर रूस में मुख्य रूप से रिसर्च भइल रहे। एह किसिम के जमीन पर निर्माण खातिर एगो अलगे किसिम के खास इंजीनियरी बिकसित भइल।
भूआकृतिबिज्ञान में अइसन जगह सभ के बिसेस अध्ययन होला आ एह तरह के परमानेंट जमल रहे वाला इलाका में लंबा समय में ऊपरी लेयर पर बने वाला थलरूप सभ के भी अलगे किसिम के महत्व बा। ई थलरूप सभ एकदम अलग किसिम के प्रक्रिया द्वारा बने लें।
भूपरिवेष्ठित राष्ट्र
निचे कुछ भू परेवेष्ठित देशन के देखीं
भू-परिवेष्ठित राष्ट्र के प्रकार
भू-परिवेष्ठित राष्ट्र हो सकत बा एकही देश से चारो ओर से घेराईल होखे (अगर समुन्दर बा त उहो घेराईल होखे) या दुई गो देश से घेराईल होखे या अधिक देशन से घेराईल होखे। जवन भू-परिवेष्ठित देश चारो ओर से कउनो दूसर भू-परिवेष्ठित देश (एक या अधिक) से घेराईल होखे त ओईसन देश के दोहरा भू-परिवेष्ठित देश कहल जाला।
एक देश से घेराइल देश कुल
तीनगो देश कुल बाड़ें जवन एकही देश से चारो ओर से घेराईल बाड़ें।
दुई देश से घेराइल देश कुल
सातगो देश कुल बाड़ें जवन मात्र दूईये गो देश से चारो ओर से घेराईल बाड़ें:
इंडोनेशियाई भाषा
इंडोनेशियाई भाषा (Bahasa Indonesia) इंडोनेशिया के राजकीच्चायत्त भासा हटे। ई मलय भासा के एगो पमानीभूत्त पभेद बाटे। ई लोक मे सभ से बेसी बोलाए वाला भासा सभ मे से एगो बा।
बिस्तार
2010 मे, इंडोनेशियाई भाषा के बोले वला लोग के संख्या 4।२8 करोड़ रहे। native speakers, and 154.9 million second-language speakers , who speak it alongside their local mother tongue, giving a total number of speakers in Indonesia of 197.7 million. It is common as a first language in urban areas, and as a second language by those residing in more rural parts of Indonesia.
एटलस परबत
एटलस परबत उत्तरी-पच्छिमी अफिरका के अल्जीरिया, मोरक्को आ ट्यूनीशिया देसवन में फइलल एगो परबत श्रेणी बाटे। ई परबत उत्तरी-पच्छिमी अफिरका के समुंद्र तटीय हिस्सा, जवन अटलांटिक महासागर आ भूमध्य सागर के किनारे बा, ओकरा के सहारा के रेगिस्तान से बिलगावे ला।
ई अल्पाइन क्रम के मोड़दार परबत हवे आ अफ्रीकी प्लेट के यूरेशियाई प्लेट से टकराव के कारण बनल हवे। ठीक ओही तरे जइसे की हिमालय परबत के उत्पत्ति भइल हवे।
एटलस परबत के सभसे ऊँच चोटी मोरक्को में मौजूद माउंट तूबकाल (4167 मी) बाटे। एटलस परबत के कुल लंबाई लगभग 2500 किलोमीटर बाटे।
सूक्ष्मजीव
सूक्ष्मजीव अइसन सगरी जीवधारिन के कहल जाला जिनहन के बिना कौनो यंत्र की सहायता के ना निछान आँखी से ना देखल जा सकेला आ देखे खातिर खुर्दबीन क जरूरत पड़ेला।
पाँचथर जिला
पाँचथर जिला नेपाल के कोशी प्रदेश के 14 गो जिला में से एगो ह। ई जिला के क्षेत्रफल 1241 km2 बा आ 2011 के जनगणना के हिसाब से जिला के जनसंख्या 191,817 बा। जिला के मुख्यालय फिदिम में स्थित बा।
गाँउ बिकास समिति (गाविस)
वर्तमान में नगरपालिका आ गाँवपालिका में बिभाजन से पहिले, नेपाल में, आ पाँचथर जिलवो में, सभसे छोट इकाई गाँव विकास समीति के रहल। ओह समय में पाँचथर जिला में कुल 38 ठो गाविस रहलीं सऽ। एह गाविस सभ के लिस्ट नीचे दिहल जात बा:
पनडुब्बी
पनडुब्बी (अंग्रेजी:Little grebe) (Podiceps cristatus) चिरइन की ग्रेब परिवार क सदस्य हवे।
अंतरिक्ष दूरबीन
अंतरिक्ष दूरबीन (स्पेस टेलिस्कोप) अइसन दूरबीन होला जे ब्रह्मांड के गैलेक्सी, तारा आ हमनी के सौरमंडल के बाकी ग्रह सभ के अध्ययन करे खातिर अंतरिक्ष (आउटर स्पेस) में तैनात कइल गइल होला। ई एक तरह से उपग्रहे होखे ला बाकिर एकर काम पृथ्वी के निहारल चाहे पृथ्वी के अध्ययन कइल ना होला बलुक ई बाहरी चीज सभ के देखे के कामे आवे ला। अइसन जोगाड़ बनावे के सभसे प्रमुख कारण ई बा की ई दूरबीन सभ पृथ्वी के वायुमंडल के परभाव से मुक्त होखे लीं। मतलब ई कि कई किसिम के इलेक्ट्रोमैग्नेटिक रेडियेशन (अल्ट्रा-वायलेट, एक्स-रे वगैरह) पृथिवी के वायुमंडल द्वारा सोख लिहल जालीं जबकि वायुमंडल से बाहर दूरबीन लगा देवे पर इनहन के बढ़ियाँ से रिकार्ड कइल जा सके ला।
अजमेर जिला
जनसंख्या
2011 के जनगणना के अनुसार जिला के कुल जनसंख्या 2583052 बा आ ई पछिली जनगणना, जवन 2001 में भइल रहे, से अबले 18.4%बढ़ल बाटे। जिला के कुल क्षेत्रफल 8481 बाटे आ एह हिसाब से इहाँ के औसत जनसंख्या घनत्व लगभग 305 बाटे। जिला में लिंगानुपात 951 बा आ साक्षरता दर 69.33% बाटे।
फर्मियम
फर्मियम एक तत्त्व बा।
वियतनाम
वियतनाम एशिया महादीप के एगो देस बा जेवन हिन्दचीन प्रायदीप के सभसे पूरबी देस हवे आ एकर राजधानी हनोई बाटे।
फिरोजपुर
जनसांख्यिकी
साल 2011 के जनगणना अनुसार फिरोजपुर के कुल शहरी जनसंख्या 110313 बाटे आ आसपास के उपशहरी इलाका के मिला लिहल जाय तब कुल जनसंख्या 110313 बा। जनसंख्या के हिसाब से ई भारत के 445वाँ शहर बाटे। जनगणना आँकड़ा के मोताबिक एह शहर में लिंगानुपात 887 आ साक्षरता के दर 79.12% बाटे।
पोलिश भाषा
पोलिश भाषा या पॉलिश भाषा पोलैंड में बोलल जाए वाली एगो भाषा बाटे।
जर्मन भाषा
जर्मन भाषा (German language) यूरोप के जर्मनी देस में बोलल जाए वाली भाषा बा। ई भाषा इंडो-यूरोपियन भाषा के पच्छिमी जर्मनिक समूह के हिस्सा हवे।
जर्मन भाषा दुनिया के प्रमुख भाषा सभ में से बा आ ई लगभग 950 लाख लोगन के पहिली भाषा हवे।
नोट
<references group="lower-alpha"/>
गाँवपालिका
गाँवपालिका (नेपाली: गाउँपालिका) नेपाल में स्थानिय प्रशासनिक इकाई बा। नेपाल में पहिले के गाँव विकास समिति (गाविस) के रूप में स्थानीय इकाई रहल, बाकी बाद में कई गो गाविस सभ के आपस मिला के नया इकाई के रूप में गाँवपालिका सभ के गठन कइल गइल बा। गाँवपालिका सभ के बिभाजन वार्ड में कइल गइल बा आ एक ठो गाँवपालिका में में 5 से 9 गो वार्ड संख्या हो सकत बा।
वि.सं .2073 में नेपाल के संघीय मामिला आ स्थानीय विकास मंत्रालय 744 स्थानीय तह के मंजूरी दिहलस। एह मंजूरी के बाद गाविस के हटाके कुल 479 गाँवपालिका बनावल गइल। | 2074 साल मे 35 गो गाँवपालिका के नगरपालिका में मिला दिहल गइल ई से पहिले 463 गो गाँवपालिका रहे। और महानगरपालिका थपेला से 460 गो गाँवपालिका रहल ।
संबैधानिक व्यबस्था
नेपाल के संबिधान के धारा 56 (1) स संघ¸प्रदेश आ स्थानीय तह क के ३ तहके राज्यके मूल संरचना रहे के व्यबस्था क के ओही धाराके उपधारा (4) आ  (5) स स्थानीय तह तर्फ गाँवपालिका¸नगरपालिका आ जिल्ला सभा रहे के तथा सामाजिक साँस्कृतिक संरक्षण वा आर्थिक विकास के लेल बेसी संरक्षित वा स्वायत्तक्षेत्र बनाब सके के  व्यबस्था करल बाटे।
थोर: राग्नारोक
थोर: राग्नारोक (Thor: Ragnarok) एगो अमेरिकी फिलिम बा। ई मार्वल कॉमिक्स के सुपरहीरो थोर पर आधारित बा आ वाल्ट डिज्नी द्वारा एकर बितरण कइल गइल। फिलिम के डाइरेक्टर ताईका वाईतीती बाने आ इ फिलिम 3 नवंबर 2017 में रिलीज भइल।
ज्ञानकोश
ज्ञानकोश भा एन्साइक्लोपीडिया संदर्भ देवे/खोजे में इस्तमाल होखे वाला रचना हवे जेह में तथ्यात्मक जानकारी के एकट्ठा क के लेख के रूप में प्रस्तुत कइल गइल होला। ई दुनिया के हर तरह के ज्ञान से संबंधित बिसय सभ पर भी हो सके ला आ कौनों खास अध्ययन बिसय के ऊपर भी, जइसे भूगोल के ज्ञानकोश में खाली भूगोल से संबंधित बिसय पर तथ्यात्मक लेख मौजूद होखीहें। ई किताब भा कई खंड में किताबन के संकलन के रूप में हो सके ला - जइसे ब्रिटैनिका एन्साइक्लोपीडिया के छपल संस्करण, सीडी में आवे वाला हो सकेला - जइसे एन्कार्टा, या फिर इंटरनेट आधारित ऑनलाइन संस्करण हो सकेला - जइसे कि विकिपीडिया।
संछेप में, ज्ञानकोश मानवीय ज्ञान से सगरी शाखा पर या कौनों एक ठो शाखा से जानकारी के सारगर्भित संकलन से बनल एक ठो संदर्भ रचना होला। आमतौर पर एह में लेख (या एंट्री) सभ अच्छर क्रम से सजावल गइल होलें।
हर टॉपिक डिक्शनरी के परिभाषा से पर्याप्त बड़ होला, काहें कि डिक्शनरी (शब्दकोश) में शब्दन के भाषाई अरथ आ इस्तमाल समझावल गइल होला, जबकि ज्ञानकोश के एंट्री तथ्यात्मक जानकारी देवे खातिर होला।
देवहंस
देवहंस या हौसिल (अंग्रेजी:Great white pelican) (Pelecanus onocrotalus) चिरइन की पेलिकन परिवार क सदस्य हवे। एकर देवहंस नाँव आसाम में बाटे आ बिहार में हौसिल कहल जाला।
ताप्लेजुंग जिला
ताप्लेजुंग जिला नेपाल के कोशी प्रदेश के १४ गो जिला सभ में से एगो ह। जिला के कुल क्षेत्रफल 3646 km2 बा आ 2011 के जनगणना के हिसाब से जिला के जनसंख्या 127,461 बा। जिला के मुख्यालय ताप्लेजुंग में बा।
ई जिला के नाम ताप्ले आ जुंग शब्द के मिश्रण से बनल बा। मध्य-काल में ई जिला में ताप्ले नाम के एगो लिम्बु राजा राज करत रहलन आ जुंग के मतलब लिम्बु भाषा में किला होऽला अर्थात ताप्लेजुंग माने "ताप्ले राजा के किला"
अलवर जिला
अलवर जिला (Alwar district) भारत के राजस्थान राज्य में एक ठो जिला बाटे। एह जिला के मुख्यालय अलवर बाटे आ ई जयपुर मंडल में आवे ला।
जनसंख्या
2011 के जनगणना के अनुसार जिला के कुल जनसंख्या 3674179 बा आ ई पछिली जनगणना, जवन 2001 में भइल रहे, से अबले 22.78%बढ़ल बाटे। जिला के कुल क्षेत्रफल 8380 बाटे आ एह हिसाब से इहाँ के औसत जनसंख्या घनत्व लगभग 438 बाटे। जिला में लिंगानुपात 895 बा आ साक्षरता दर 70.72% बाटे।
पुरा-जलवायुबिज्ञान
पुराजलवायुबिज्ञान (अंग्रेजी: Paleoclimatology) बिज्ञान के एक ठो शाखा हवे जे पुराना समय के जलवायु के अध्ययन करे ला, जवना समय के मौसम के यंत्र द्वारा नापल आँकड़ा न मौजूद होखे। पृथ्वी के इतिहास में कवना जुग में कइसन जलवायु रहल बा एकर अनुमान लगावे, आँकड़ा जुटावे आ आँकड़ा सभ के बिस्लेषण से ओह दौर के जलवायु के बारे में बतावे के कोसिस करे ला।
काफी हद तक ई बिज्ञान जलवायु बदलाव से संबंधित बाटे, जहाँ जलवायु बदलाव, मनुष्य के पर्यावरण पर परभाव के रूप में जलवायु में होखे वाला अध्ययन आ बिस्लेषण हवे, पुराजलवायु बिज्ञान एही चिंता सभ के कारण जनमल शाखा हवे जे पृथ्वी के पूरा इतिहास में भइल जलवायु बदलाव सभ के अध्ययन करे ला ताकि मानव द्वारा होखे वाला जलवायु बदलाव के बिलगा के बूझल जा सके।
हालाँकि, पृथ्वी के इतिहास में कई बेर तापमान के भारी उतार चढ़ाव भइल बा आ एकर प्रमाण भी मौजूद रहे आ बर्फानी जुग के कारण के ब्याख्या करे वाला सिद्धांत भी दिहल गइल रहे, 1960 के दशक ले बैज्ञानिक लोग के ई बिस्वास भी ना रहल कि मनुष्य के रहन-सहन से पूरा पृथ्वी के जलवायु में बदलाव हो सके ला। स्वान्ते अर्रेनियस 1895 में ई प्रस्तावित कइलेन कि पृथ्वी के ताप में कमी के कारण बर्फानी जुग आवे के कारण कार्बनडाईआक्साइड के मात्रा में बदलाव हो सके ला। तबो पृथ्वी के प्राचीन काल के जलवायु के बारे में समझे के जरूरत तब ज्यादा समझे जाए लागल जब 1960 के दशक के बाद ई सवाल खड़ा भइल कि मनुष्य के क्रिया-कलाप से जलवायु में बदलाव हो सके ला भा ना।
मच्छर
मच्छर (Mosquito) एक किसिम के, छोट साइज के जीव हवे जे जीव बिज्ञान के बर्गीकरण में माछी सभ के बंस (डिप्टेरा) में आवे ला। ई दू पाँख वाला, छोटहन किरौना कई किसिम के बैक्टीरिया सभ के फइलावे आ एह कारन कई किसिम के बेमारी सभ के वाहक जीव के रूप में जानल जाला। आमतौर पर ई दुनियाँ के सगरी इलाका में पावल जालें हालाँकि, नम-गरम इलाका सभसे ढेर मच्छर वाला होखे लें।
पुरा-जलवायुबिज्ञान
पुराजलवायुबिज्ञान अपना अध्ययन आ बिस्लेषण खाती कुछ खास किसिम के आँकड़ा सभ के प्रयोग करे ला जिनहन के पुराजलवायु आँकड़ा या प्रॉक्सी आँकड़ा भी कहल जाला। एह आँकड़ा सभ के स्रोत, पेड़न के तना मैं मौजूद छल्ला आ समुंद्री जीव जइसे मूँगा के आवास के अध्ययन से ले के आर्कटिक आ अंटार्कटिक क्षेत्र में हजारन साल से जमा हो रहल बरफ के नमूना वगैरह प्रमुख बाटे।
मच्छर
मच्छर द्वारा फइले वाली बेमारी सभ में सभसे आम बेमारी मलेरिया बा। एकरे आलावा काला अजार, डेंगू, जापानी एन्सेफेलाइटिस नियर कई गो अउरी घातक बेमारी मच्छर द्वारा फइले लीं।
आमतौर पर मच्छर पानी के आसपास के इलाका में पावल जालें आ गड्ढा, गड़ही, नाबदान वगैरह के पानी में आपन अंडा देलें। अंडा से लार्वा निकले ला आ लार्वा बड़ होखे पर पाँख निकले के बाद मच्छर बन जाला। ई एकलिंगी जंतु हवे, मने कि नर-मादा के रचना अलग अलग किसिम के होले। आदमी आ जानवर सभ के खून चूसे के काम खाली मादा मच्छर करे लीं जब इनहन के प्रजनन काल होला। बाकी समय में नर आ मादा दुनों किसिम के मच्छर पेड़-पौधा सभ के रस चूसे लें।
प्लेट टेक्टॉनिक्स
प्लेट टेक्टॉनिक्स भूगोल आ भूगर्भ बिग्यान से जुड़ल एगो संकल्पना बाटे जेवना में पृथ्वी पर होखे वाला टेक्टॉनिक क्रिया, मने कि हलचल से संबंधित अध्ययन कइल जाला। पृथिवी के अंदरूनी बनावट के अध्ययन से ई पता चले ला कि एकरे मैंटल में उपरी हिस्सा में एगो अइसन परत पावल जाले जे आधा-पघिलल परत के नियर बा आ ई एस्थेनोस्फीयर कहाला। एही एस्थेनोस्फीयर के ऊपर के परत, जेह में पृथ्वी के क्रस्ट आ मैंटल के कुछ हिस्सा शामिल बा, लिथास्फीयर (थलमंडल) कहाला जे कई बिसाल टुकड़ा में बँटल बाटे। एह बिसाल टुकड़ा सभ के प्लेट कहल जाला आ इनहने के गति के अध्ययन प्लेट टेक्टॉनिक्स हवे।
कोल्ड ड्रिंक
कोल्ड ड्रिंक (अंग्रेजी: Cold drink) या ठंढा एक तरह के पेय हवे, जवन आमतौर प कार्बोनेटेड पानी, मिट्ठा आ प्राकृतिक भा आर्टिफिशियल फ्लेवर मिला के बनावल गइल होला आ ठंढा क के पियल जाला। कुछ ठंढा सभ बिना कार्बोनेटेड पानी के भी बने लें, जइसे नींबू-पानी, लेमनेड, ऑरेंज सोडा वगैरह; मीठ करे वाला पदार्थ भी हमेशा चीनिए ना होला बलुक फल से निकले वाला मीठा (फ्रक्टोज) या फल के प्राकृतिक जूस, चीनी के बिकल्प (डायट सबस्टिच्यूट) वगैरह, या इनहन के मिलजुल रूप में इस्तेमाल से बनल हो सके ला। एह पेय सभ में कैफीनो कुछ मात्रा में हो सके ला, रंग आ महक खाती आ संरक्षित रखे खाती कृत्रिम रसायन के इस्तेमाल भी हो सके ला।
अंग्रेजी में इनहन के सॉफ्ट ड्रिंक भी कहल जाला जे शराब भा अन्य एल्कोहल वाला पेय के तुलना में इनहन के हलका होखे के कारण पड़ल नाँव हवे। इनहन में कुछ मात्रा में एल्कोहल भी मौजूद हो सके ला हालाँकि, कौनों पेय के गैर-एल्कोहलिक कहल जाए खातिर ओह में 0.5% से कम एल्कोहल होखे के चाहीं। एह पैमाना के आधार पर फल के जूस आ चाय नियर पेय भी सॉफ्ट ड्रिंक के श्रेणी में आ जालें, हालाँकि ई नाँव परंपरा में इनहन खातिर ना इस्तमाल होला।
आमतौर पर इनहन के खूबे ठंढा (चिल्ड) क के परोसल जाला, बाकि कुछ अइसन ड्रिंक सभ के आम तापमान प भी आ कुछ के त बाकायदा गरम क के भी परोसल आ पियल जाला। कोल्ड ड्रिंक कई रूप में बजार में मौजूद बाड़ी सऽ जेह में कैन में, शीशा के बोतल में या गिलासनुमा बोतल में भरल रूप प्रचलित बाने। प्लास्टिक के बोतल छोटहन साइज से ले के दू-अढ़ाई लिटर तक ले के मात्रा ले के मौजूद बाड़ीं। कोल्ड ड्रिंक सभ के चलन आमतौर पर फास्ट फूड के साथ, या जश्न के माहौल में हल्का ड्रिंक के रूप में, परिवार में नाश्ता वगैरह के साथ आ सिनेमा में आ रेस्टोरेंट में बहुत बा। इनहन के पाइप (स्ट्रा) से, गिलास में ढार के, या फिर कैन या बोतल से सीधे भी पियल जाला। कुछ दसा में, इनहन के इस्तमाल एल्कोहल वाला पेय के साथ मिला के काकटेल बनावे में भी कइल जाला।
बिरवा हंस
बिरवा हंस (अंग्रेजी:Spot-billed pelican) (Pelecanus philippensis) चिरइन की पेलिकन परिवार क सदस्य हवे। एके बिहार में बेल्लुआ, बिरवा या भीरवा हंस कहल जाला आ आसाम में ढेरा चाहे भेला कहल जाला।